Gleb Dragan

Gleb Dragan — gagauz akademik, professor, injiner.

19 iyül 1920-ci yılda Harlampiy hem Aleksandra Dragan aylesindä Tatar-Kıpçak küüyündä duudu. Sora taşındılar 1925-ci yılda Komrat kasabasına, 1936 yılında Tigina (Benderı) kasabasına. İkiz kardaşı Borislan başardı Komrat ilk üüretim şkolasın 1927-31 yıllarında, sora okudular 6 yıl Komrat liţeyi hem 2 yıl Tigina Büük Ştefan liteyinda. 1939-cu yılda başardılar bu şkolayı da hem kazandılar en islaa studentlär olarak Timişoara Politehnika Üüsek Şkolasını, elektrotehnika fakultetini Bessarabiyanın sovet kuvedinä geçmesinnän sora bubası, anası hem kardaşı deportaţiya olundular. Bubası Harlampiy İvedel lagerindä tutuldu 8 yıl, anası Omsk bölgesindä bir takim lagerlardä er diiştirdi, kardaşı Boris götürüldü Afganistan taraflarına. Küçük kız kardaşı Valentina kaçtı Timişoaraya nerdä başardı tabiet bilimneri fakultetini hem büün yaşeer Amerikada.

2005-cı yılda Rumıniya Akademiyasında kutlandı onun duumasının 85 yılı hem iş yaşamasının 60-cı yıldönümü.

Kategoriya:Gagauz biografiyaları
Kategoriya:Bilim